|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o izmjenama Odluke o općinskim porezima Općine Gornja Rijeka** |
| **OPĆINA GORNJA RIJEKA** |
| **Početak savjetovanja****20. siječnja 2025.** | **Završetak savjetovanja** **20. veljače 2025.** |

RAZLOG DONOŠENJA

|  |
| --- |
| Pravni temelj za donošenje Odluke o izmjenama Odluke o općinskim porezima Općine Gornja Rijeka (u daljnjem tekstu: Prijedlog odluke) sadržan je u članku 42. stavku 1. Zakona o lokalnim porezima (Narodne novine 115/16, 101/17, 114/22, 114/23. i 152/24) koji propisuje da predstavničko tijelo jedinice lokalne samouprave svojom odlukom utvrđuje:Hrvatski Sabor na sjednici održanoj dana 13.12.2024. godine donio je Zakon o izmjenama i dopunama Zakona o lokalnim porezima koji je objavljen u Narodnim novinama broj 152/24 dana 24.12.2024. godine sa stupanjem na snagu od 01.01.2025. godine. Budući da je navedenim zakonskim izmjenama, ukinut porez na kuće za odmor te je zamijenjen novim porezom na nekretnine, bilo je nužno da Općina Gornja Rijeka kao jedinica lokalne samouprave, na odgovarajući način izmijeni dosadašnju Odluku o općinskim porezima Općine Gornja Rijeka i to na način da se umjesto ukinutog poreza na kuće za odmor, propiše novi porez na nekretnine te da se odredi visina tog poreza, kao i nadležno tijelo za utvrđivanje i naplatu, odnosno da se na pravilan i zakonit način provede usklađenje Odluke Grada Zadra s važećim zakonskim propisima. Odredbe Odluke koje se tiču poreza na potrošnju i poreza na korištenje javnih površina, ostaju nepromijenjene.Nekretninom se, u smislu Zakona o lokalnim porezima („Narodne novine“ broj 115/16, 101/17, 114/22, 114/23, 152/24) smatra svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju. Obveznici plaćanja poreza na nekretnine su domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez.Porez na nekretnine lokalni je porez čiji se prihod dijeli:1. 80% udio jedinice lokalne samouprave na čijem se području nekretnina nalazi2. 20% udio jedinice područne (regionalne) samouprave na čijem se području nekretnina nalazi.Premda zakonodavac propisuje raspon poreza na nekretnine od 0,60 EUR do 8,00 EUR po metru kvadratnom korisne površine nekretnine Općina Gornja Rijeka zadržava postojeći iznos koji je vrijedio kod oporezivanja kuća za odmor u visini od 1,50 EUR po metru kvadratnom korisne površine nekretnine. Poslove u svezi s utvrđivanjem, službenim evidentiranjem, nadzorom, naplatom I postupkom ovrhe radi naplate poreza na nekretnine obavljat će kao i do sada Ministarstvo financija, Porezna uprava.Imajući u vidu naprijed navedene odredbe Zakona predlaže se donošenje Odluke o izmjenama Odluke o općinskim porezima Općine Gornja Rijeka.  |

Pozivamo predstavnike zainteresirane javnosti da najkasnije do 20. veljače 2024. godine dostave svoje komentare na Nacrt Odluke o izmjenama i dopunama Odluke o općinskim porezima Općine Gornja Rijeka putem OBRASCA za savjetovanja na e-mail: opcina@gornja-rijeka.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke.